God se redding kom alleenlik deur Sy vuur! | "Is en Wat Was en Wat Kom" – die onbekende karakter van Jesus Christus en Sy Woord
← Die geestelike betekenis van syfergetalle (7)
Die geestelike betekenis van syfergetalle (8) →
God se redding kom alleenlik deur Sy vuur!	Posted on September 16, 2016	by 4windkoinonia Almal word gered deur genade, sonder verdienste en dit is ‘n geskenk (“gawe”) van God:
Efes 2:8-9Want uit genade is julle gered, deur die geloof, en dit nie uit julleself nie: dit is die gawe van God; 9 nie uit die werke nie, sodat niemand mag roem nie.
Niemand kan ook na Jesus kom as die Vader hom/haar nie trek nie:
Die hele reddingsproses is ‘n genadeproses wat deur God geinisieer was, deur God “gewerk” word, en deur God voltooi sal word:
Efes 2:10 Want ons is sy maaksel, geskape in Christus Jesus tot goeie werke wat God voorberei het, sodat ons daarin kan wandel.
Dit is eintlik teen ons menslike wil dat God ons “trek” om gered te word. Anders kan elkeen spog dat hy self, op sy eie gekies het om Jesus te volg:
Die volgende Skrifte gee aan ons die proses van God se volmaakte plan en hoe Hy almal gaan trek na Christus en gaan red!
1Kor 15:22-28 Want soos hulle almal in Adam sterwe, so sal hulle ook almal in Christus lewend gemaak word; maar elkeen in sy eie orde: as eersteling Christus, daarna die wat aan Christus behoort by sy koms. Daarna kom die einde, wanneer Hy die koninkryk aan God die Vader oorgee, as Hy alle heerskappy en alle gesag en mag vernietig het. Want Hy moet as koning heers totdat Hy al sy vyande onder sy voete gestel het. Die laaste vyand wat vernietig word, is die dood. Want Hy het alles aan sy voete onderwerp, maar wanneer Hy sê dat alles onderwerp is, is dit duidelik dat Hy uitgesonder is wat alles aan Hom onderwerp het. En wanneer alles aan Hom onderwerp is, dan sal ook die Seun self Hom onderwerp aan die Een wat alles aan Hom onderwerp het, sodat God alles in almal kan wees.
Let op dat die woord “almal” niemand uitsluit nie!!! Natuurlik stem meeste mense nie saam met God nie. Maar vir min is dit beskore om dit wel te glo:
Want “baie” bely dat hulle self besluit het om in Jesus se naam goeie werke te doen. Maar hier is Jesus se antwoord op die “baie”:
Mat 7:22 Baie sal in daardie dag vir My sê: Here, Here, het ons nie in u Naam geprofeteer en in u Naam duiwels uitgedrywe en in u Naam baie kragte gedoen nie? Mat 7:23 En dan sal Ek aan hulle sê: Ek het julle nooit geken nie. Gaan weg van My, julle wat die ongeregtigheid werk!
Die redding sluit in die aflegging van die vlees en hierdie afleggingsproses is pynlik want ons wil nie van nature die vlees verloor nie! Dit is waarom dit ‘n vuurproses genoem word.
1Pe 4:11-13 As iemand spreek, laat dit wees soos woorde van God; as iemand dien, laat dit wees soos uit die krag wat God verleen, sodat God in alles verheerlik kan word deur Jesus Christus, aan wie die heerlikheid en krag toekom tot in alle ewigheid. Amen. 12 Geliefdes, verbaas julle nie oor die vuurgloed van vervolging onder julle wat tot julle beproewing dien, asof iets vreemds oor julle kom nie; 13 maar namate julle gemeenskap het aan die lyde van Christus, moet julle bly wees, sodat julle ook by die openbaring van sy heerlikheid met blydskap kan jubel.
Ja, daar is inderdaad vuur betrokke by redding. Jesus het belowe dat elkeen met vuur “gesout” sal word:
En elkeen se werke sal getoets word deur God se vuur, en die vuur sal uitwys of die werke God s’n was (goud, silwer, kosbare stene), en of die werke ons s’n was (hout, hooi en stoppels). Deur hierdie proses word ons almal gered op die tyd soos deur God bepaal:
Daar staan dit duidelik vir almal om te lees, maar ongelukkig lees min dit, en nog minder aanvaar dat niemand gered word sonder om deur die vuur te gaan nie. Daar sal wel ‘n “geween en gekners van die tande” wees soos ons “skade ly” wanneer ons die ou mens (hout, hooi en stoppels) moet verloor:
Mat 13:49-50 So sal dit wees in die voleinding van die wêreld: die engele sal uitgaan en die slegte mense onder die regverdiges uit afskei 50 en hulle in die vuuroond gooi. Daar sal geween wees en gekners van die tande.
God se vuur is voorwaar ‘n verterende vuur!
Daar is die vuur wat God altyd gebruik om die “hout, hooi en stoppels” uit ons te brand. Ja die vuur is Sy Woord!!!
Maar die vuur sal nie vir ewig ons martel nie want die vuur van God bring troos en redding uiteindelik:
Spr 26:20a Deur gebrek aan hout [hout, hooi en stoppels – ons aardsheid] gaan die vuur dood…
This entry was posted in Lees eers hier. Bookmark the permalink.	← Die geestelike betekenis van syfergetalle (7)
Alle artikels:	Lees eers hier (327)
Argiewe volgens maande:	April 2017 (9)